**Αθήνα:** 24.07.2020

**Αρ. Πρωτ.:** 1000

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Να δοθούν άμεσα τα αναδρομικά στους συνταξιούχους που έχουν αναπηρία**

Να λάβουν έγκαιρα και εφάπαξ τα ποσά των αναδρομικών οι συνταξιούχοι που έχουν αναπηρία, [ζητά με επιστολή της από τον πρωθυπουργό η ΕΣΑμεΑ](https://www.esamea.gr/our-actions/rest-actions/4907-epistoli-ston-prothypoyrgo-gia-ta-anadromika-ton-syntaxioyxon-poy-exoyn-anapiria), και να μην ενταχθούν σε καθεστώς χορήγησης δόσεων

Η λογική πίσω από αυτό το αίτημα είναι η ίδια με την οποία τα άτομα με αναπηρία και χρόνιες παθήσεις προηγούνται στην απονομή των συνταξιοδοτικών παροχών: πρόκειται για άτομα συνήθως με επιβαρυμένη υγεία και με πολλά περισσότερα έξοδα, εξαιτίας των αναγκών που προκύπτουν από την κάλυψη του πρόσθετου κόστους λόγω της αναπηρίας τους.

Παράλληλα η ΕΣΑμεΑ επισημαίνει ότι πρέπει να δοθεί άμεσα λύση σχετικά με τις καθυστερήσεις στις συντάξεις των ατόμων με αναπηρία και για τα οφειλόμενα αναδρομικά σε ήδη συνταξιούχους από τον ΕΦΚΑ, οι οποίες είναι δυσβάσταχτες για τα άτομα με αναπηρία, χρόνιες παθήσεις και τις οικογένειές τους και τους δημιουργούν πρόσθετα προβλήματα.

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |